อาคารหอการค้าไทย-จีน

อาคารหอการค้าไทย-จีน (อังกฤษ: Thai-China Chamber of Commerce) หรือในปัจจุบันเรียกว่า บลู เอเลฟเฟ่นต์ กรุงเทพฯ (อังกฤษ: Blue Elephant Bangkok) เป็นอาคารประวัติศาสตร์ที่ตั้งอยู่ด้านหน้า อาคารไทยซีซี ทาวเวอร์ บนถนนสาทรใต้ เขตสาทร ติดกับสถานีสุรศักดิ์ รถไฟฟ้าบีทีเอส สายสีลม เป็นอดีตที่ทำการของหอการค้าไทย-จีน ปัจจุบันเป็นที่ตั้งของโรงเรียนสอนทำอาหารไทยและภัตตาคารอาหารไทยบลู เอเลฟเฟ่นต์ กรุงเทพฯ ในอดีตอาคารแห่งนี้เคยเป็นที่ตั้งของห้างบอมเบย์เบอร์มา ก่อนจะถูกซื้อต่อโดยกลุ่มนักธุรกิจไทย-จีน เพื่อเป็นที่ตั้งของสำนักงานใหญ่ของ หอการค้าไทย-จีน ในช่วงรัชสมััยพระบาทสมเด็จพระมงกุฎเกล้าเจ้าอยู่หัว ต่อมาเมื่อปี พ.ศ. 2484 อาคารแห่งนี้ถูกใช้เป็นคอมเมิร์ชเซ็นเตอร์โดยทหารญี่ปุ่นที่เข้ามาอยู่ในกรุงเทพมหานคร ในช่วงสงครามโลกครั้งที่สอง หลังสงครามสิ้นสุด องค์กรหอการค้าไทย-จีน ก็ตัดสินใจย้ายสำนักงานขึ้นไปบนตึกไทยซีซี ทาวเวอร์ (Thai-CC Tower) ตึกระฟ้าที่สร้างขึ้นใหม่ด้านหลัง ส่วนอาคารหอการค้าเดิมถูกทิ้งร้างในสภาพทรุดโทรมอย่างหนัก จนกระทั่งใน พ.ศ. 2545 เชฟนูรอ โซ๊ะมณี สเต็ปเป้ ได้ซื้อและบูรณะอาคารนี้ครั้งใหญ่เพื่อเป็นที่ตั้งของร้านอาหารและโรงเรียนสอนการประกอบอาหารไทย บลู เอเลฟเฟ่นต์ ระเบียงภาพ อ้างอิง